**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „BENDRUOMENINIO VERSLO PLĖTRA” IR** **JO DALINIO** **FINANSAVIMO**

2020 m. lapkričio 16 d. Nr. 34-574

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Socialinio ir bendruomeninio verslo kūrimas ir plėtra“ Nr. LEADER-19.2-SAVA-1, veiklos sritimi ,,Bendruomeninių ir kitų pelno nesiekiančių organizacijų verslų kūrimas ir plėtra“ Nr. LEADER-19.2-SAVA-1.2, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgdama į N. Kirsnos kaimo bendruomenės komiteto 2020-11-16 prašymą, Lazdijų rajono savivaldybės taryba n u s p r e n d ž i a:

1. Pritarti N. Kirsnos kaimo bendruomenės komiteto projektui „Bendruomeninio verslo plėtra” ir numatyti Lazdijų rajono savivaldybės biudžete ne daugiau kaip 13 684,72 Eur projekto tinkamų ir netinkamų finansuoti išlaidų.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „BENDRUOMENINIO VERSLO PLĖTRA“ IR** **JO DALINIO** **FINANSAVIMO“ PROJEKTO**

**AIŠKINAMASIS RAŠTAS**

2020-11-16

Lazdijų rajono savivaldybės tarybos sprendimo projektas „Dėl pritarimo projektui „Bendruomeninio verslo plėtra“ ir jo dalinio finansavimo” parengtas vadovaujantis Lietuvos Respublikos vietos savivaldos įstatymo 6 straipsnio 12 dalimi, 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Socialinio ir bendruomeninio verslo kūrimas ir plėtra“ Nr. LEADER-19.2-SAVA-1, veiklos sritimi ,,Bendruomeninių ir kitų pelno nesiekiančių organizacijų verslų kūrimas ir plėtra“ Nr. LEADER-19.2-SAVA- 1.2, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgiant į N. Kirsnos kaimo bendruomenės komiteto 2020-11-16 prašymą.

Šio sprendimo tikslas – pritarti N. Kirsnos kaimo bendruomenės komiteto projektui „Bendruomeninio verslo plėtra” ir numatyti Lazdijų rajono savivaldybės biudžete ne daugiau kaip 13684,72 Eur projekto tinkamų ir netinkamų finansuoti išlaidų.

N. Kirsnos kaimo bendruomenės komitetas rengia projekto „Bendruomeninio verslo plėtra“ paraišką pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonės „Socialinio ir bendruomeninio verslo kūrimas ir plėtra“ LEADER-19.2-SAVA-1 veiklos sritį ,,Bendruomeninių ir kitų pelno nesiekiančių organizacijų verslų kūrimas ir plėtra“ Nr. LEADER-19.2-SAVA-1.2. Numatoma projekto vertė 63684,72 Eur su PVM.

Priemonė „Socialinio ir bendruomeninio verslo kūrimas ir plėtra“ skirta mažinti skurdo riziką kaimo vietovėse, skatinant nevyriausybinio sektoriaus ekonominį ir socialinį užimtumą, taip pat bendruomenių ir kitų pelno nesiekiančių organizacijų verslumui ir bendradarbiavimui tarp skirtingų subjektų skatinimui ir darbo vietoms kurti.

N. Kirsnos kaimo bendruomenės komitetas prašo Lazdijų rajono savivaldybės prisidėti prie projekto įgyvendinimo ir skirti iš Lazdijų rajono savivaldybės biudžeto 13684,72 Eur projekto tinkamoms ir netinkamoms veikloms finansuoti.

Jeigu būtų skirtas finansavimas šiam projektui, planuojama, kad 2021 metais N. Kirsnos kaimo bendruomenė sukurs ir išlaikys 1,25 etato darbo vietą, 8 vietų mikroautobusą maisto išvežiojimo paslaugai, prekybinius baldus pritaikytus lauko prekybai ir įrangą (ledų, šerbeto, spragėsių, cukraus vatos, kavos aparatus, vaflinės ir kt.).

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė